L 310/12
LV
Eiropas Savienības Oficiālais Vēstnesis
1.12.2022.
LĒMUMI PADOMES LĒMUMS (ES) 2022/2341 (2022. gada 21. novembris), ar ko groza Lēmumu (ES) 2021/1345 attiecībā uz pilnvarojumu sākt sarunas ar Kolumbiju un Meksiku nolūkā noslēgt bioloģisko produktu tirdzniecības nolīgumus
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 3. un 4. punktu,
ņemot vērā Eiropas Komisijas ieteikumu,
tā kā:
(1)
Eiropas Parlamenta un Padomes Regula (ES) 2018/848 (1) paredz, ka piekļuvi Savienības tirgum var piešķirt tādu trešo valstu bioloģiskajiem produktiem, kas saskaņā ar tirdzniecības nolīgumu ir atzītas par valstīm, kuru ražošanas sistēma atbilst tiem pašiem mērķiem un principiem, jo tiek piemēroti noteikumi, kas nodrošina tādu pašu atbilstības apliecināšanas pakāpi kā Savienības noteikumi.
(2)
Ar Lēmumu (ES) 2021/1345 (2) Padome pilnvaroja Komisiju sākt sarunas par bioloģisko produktu tirdzniecības nolīgumiem starp Savienību un Amerikas Savienotajām Valstīm, Argentīnu, Austrāliju, Dienvidkoreju, Indiju, Izraēlu, Japānu, Jaunzēlandi, Kanādu, Kostariku un Tunisiju.
(3)
Saskaņā ar Padomes 2014. gada 16. jūnija lēmumu (3) Komisija uzsāka sarunas ar Kolumbiju un Meksiku.
Minētais lēmums ietvēra ilguma ierobežojumu sarunām, kuras nevarēja pabeigt pirms termiņa beigām.
(4)
Tāpēc būtu jāsāk sarunas, lai noslēgtu bioloģisko produktu tirdzniecības nolīgumus ar Kolumbiju un Meksiku.
Minētās sarunas būtu jārisina, pamatojoties un sarunu norādēm, kas izklāstītas Lēmuma (ES) 2021/1345 papildinājumā.
(5)
Tāpēc ir lietderīgi grozīt Lēmumu (ES) 2021/1345, lai tā darbības jomā iekļautu Kolumbiju un Meksiku.
(6)
Sarunu norādes, kas izklāstītas Lēmuma (ES) 2021/1345 papildinājumā, būtu jāgroza, lai iekļautu atsauces uz Kolumbiju un Meksiku.
(7)
Tāpēc Lēmums (ES) 2021/1345 būtu attiecīgi jāgroza,
(1) Eiropas Parlamenta un Padomes Regula (ES) 2018/848 (2018. gada 30. maijs) par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007 (OV L 150, 14.6.2018., 1. lpp.).
(2) Padomes Lēmums (ES) 2021/1345 (2021. gada 28. jūnijs), ar ko pilnvaro sākt sarunas ar ASV, Argentīnu, Austrāliju, Indiju, Izraēlu, Japānu, Jaunzēlandi, Kanādu, Dienvidkoreju, Kostariku un Tunisiju, lai noslēgtu bioloģisko produktu tirdzniecības nolīgumus (OV L 306, 31.8.2021., 2. lpp.).
(3) Padomes 2014. gada 16. jūnija lēmums, ar ko atļauj uzsākt sarunas par nolīgumiem starp Eiropas Savienību un trešām valstīm par bioloģisko produktu tirdzniecību (skatīt dokumentu ST 10474/14 http://register.consilium.europa.eu).